Pentru astronomi, Omega Centauri a fost multă vreme un paria printre roiurile globulare
Un nou rezultat obținut de Telescopul Spațial Hubble al NASA/ESA și de observatorul Gemini
oferă o explicație surprinzătoare pentru particularitățile Omega Centauri
Acesta este Hubblecast!
Știri și imagini de la Telescopul Spațial Hubble al NASA/ESA
Călătorind prin timp și spațiu cu gazda noastră Doctor J (Dr.Joe Liske)
Bine ați venit la Hubblecast.
Oaspetele cosmic al zilei de azi este un obiect deosebit.
De multă vreme știm că Omega Centauri este cel mai mare și mai luminos roi globular vizibil în cerul nocturn.
Un roi globular este un grup aproape sferic de zeci, sute, mii de stele bătrâne, legate strâns una de alta prin interacțiune gravitațională,
întâlnit in vecinătatea a multor galaxii, cum ar fi propria noastră Cale Lactee
Frumos dar misterios, Omega Centauri a fost mereu oarecum o enigmă pentru astronomi
Omega Centauri se află în constelația Centaurus și e vizibil de pe Pământ cu ochiul liber.
Este unul dintre obiectele preferate ale astroamatorilor din emisfera sudică
având aproape dimensiunea Lunii pline atunci când e privit dintr-un loc întunecat.
Ce fel de obiect e Omega Centauri a fost subiect de discuții în contradictoriu de multă vreme.
Acum două mii de ani, a fost trecut în catalogul lui Ptolemeu ca stea unică.
În 1677, Edmond Halley l-a raportat ca nebuloasă.
În anii 1830, astronomul englez John Herschel a fost primul care l-a recunoscut ca un roi globular, o clasificare pe care a păstrat-o de atunci.
Omega Centauri are câteva particularități care îl separă de alte roiuri globulare.
în comparație cu un globular obișnuit, Omega Centauri are o formă foarte turtită, se rotește mai repede și include mai multe generații de stele -
- aceasta fiind un lucru neobișnuit pentru globulare, care de obicei conțin o singură generație de stele bătrâne.
Mai mult decât atât, Omega Centauri este de aproape 10 ori mai masiv decât alte roiuri globulare - aproape cât o galaxie mai mică.
Imagini noi obținute de Advanced Camera for Surveys, de pe Telescopul Spațial Hubble al NASA/ESA
și date obținute de spectrograful GMOS de la observatorul Gemini
arată că Omega Centauri adăpostește în centrul său o evazivă gaură neagră de masă medie
Gaura neagră a fost descoperită după ce astronomii au măsurat mișcarea și strălucirea stelelor din centrul Omega Centauri
Au aflat că aceste stele se mișcau mult mai repede decât ar fi fost de așteptat conform numărului și strălucirii lor.
Acest comportament indică clar existența a ceva extraordinar de masiv în centrul roiului.
Intensul câmp gravitațional al unei găuri negre cu o masă de 40 000 ori mai mare ca a Soarelui
oferă fix impulsul necesar pentru a explica măsurătorile.
Aceasta este Dr. Eva Noyola, de la Max Planck Institute for Extraterrestrial Physics din Germania
Eva, tu ai fost autorul principal al acestui studiu. Cum ai găsit gaura neagră?
Am găsit gaura neagră uitându-ne la imaginea Hubble și măsurând câte stele se află în centrul roiului.
Apoi, am luat spectrograful GMOS și am măsurat vitezele de deplasare ale acestor stele
Ce am aflat a fost că aceste viteze erau mult mai mari decât ar putea să explice doar prezența stelelor.
Ceea ce implică asta e că există o cantitate în plus de materie, deci am găsit o gaură neagră.
Și ce e atât de special la această gaură neagră?
Ce e special la această gaură neagră e că e de 40 de mii de ori mai masivă ca Soarele
Asta o face mult mai mare decât găurile negre de masă stelară pe care le găsim în galaxia noastră
dar mult mai mici decăt găurile negre supermasive pe care le găsim în centrele galaxiilor.
Înseamnă că natura poate crea găuri negre la scală continuă, nu doar mari și mici.
Și, care-i faza?De ce e asta atât de important?
Pentru început, aceasta este de abia a doua gaură neagră pe care o găsim într-un roi globular, ceea ce ne asigură că suntem pe drumul cel bun
Dar, de asemenea, știm că avem nevoie de ”semințe” pentru a crea găuri negre supermasive.
Și, dacă găsim mai multe ca aceasta, ar fi o sursă bună de astfel de semințe.
O implicație a acestei descoperiri e că e foarte probabil ca Omega Centauri să nu fie roi globular deloc,
ci un fel de galaxie pitică care a fost separată de stelele ei exterioare și de materia ei întunecată
așa cum bănuiesc unii oameni de știință de câțiva ani.
La mai mult de două mii de ani după ce Omega Centauri a fost clasificată greșit ca o stea, adevărata ei natură iese în sfârșit la suprafață.
Dar, mă întreb, oare Omega Centauri mai are niște surprize în rezervă pentru noi?
Aici Dr J, încetând emisia pentru Hubblecast.
Încă odată, natura ne-a surprins dincolo de limitele imaginației...
Hubblecast e produs de ESA/Hubble la ESO în Germania
Misiunea Hubble e un proiect de cooperare internațională dintre NASA și Agenția Spațială Europeană